

VLADA REPUBLIKE HRVATSKE

Zagreb, 18. ožujka 2021.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo rada, mirovinskoga sustava, obitelji i socijalne politike |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | 14. izvješće o primjeni Europske socijalne povelje za razdoblje od 1. siječnja 2016. do 31. prosinca 2019. (članci 11., 13. i 14. Europske socijalne povelje te članak 4. Dodatnog protokola) |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

Na temelju članka 31. stavka 3. Zakona o Vladi Republike Hrvatske („Narodne novine“, br. 150/11., 119/14., 93/16. i 116/18.), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_ 2021. donijela

**Z A K L J U Č A K**

1. Prihvaća se 14. izvješće Republike Hrvatske o primjeni Europske socijalne povelje za razdoblje od 1. siječnja 2016. do 31. prosinca 2019. (članci 11., 13. i 14. Europske socijalne povelje te članak 4. Dodatnog protokola), a u vezi s poduzetim mjerama za ostvarivanje usvojenih odredbi Europske socijalne povelje, u tekstu koji je dostavilo Ministarstvo rada, mirovinskoga sustava, obitelji i socijalne politike aktom, KLASA: 910-04/20-06/02, URBROJ: 524-03-02-02/2-21-27, od 26. veljače 2021.

2. Zadužuje se Ministarstvo rada, mirovinskoga sustava, obitelji i socijalne politike da, putem Ministarstva vanjskih i europskih poslova, dostavi Vijeću Europe Izvješće iz točke 1. ovoga Zaključka.

KLASA:

URBROJ:

Zagreb,

 PREDSJEDNIK

 mr. sc. Andrej Plenković

**O B R A Z L O Ž E N J E**

Na temelju odredbe članka 21. Europske socijalne povelje i odredbe članka 6. Dodatnog protokola Europskoj socijalnoj povelji („Narodne novine - Međunarodni ugovori“, broj 15/02.) propisana je obveza podnošenja izvješća o mjerama koje se poduzimaju u svrhu primjene prihvaćenih odredbi Europske socijalne povelje i Dodatnog protokola, koje podnose Vlade država članica Vijeća Europe.

Sukladno navedenome, Republika Hrvatska obvezna je podnijeti 14. izvješće za razdoblje od 1. siječnja 2016. do 31. prosinca 2019.

Navedeno izvješće sadrži informacije o prihvaćenim odredbama Europske socijalne povelje u okviru tematske grupe „Zdravlje, socijalno osiguranje i socijalna zaštita“, članak 11. (Pravo na zdravstvenu zaštitu), članak 13. (Pravo na socijalnu i medicinsku pomoć), članak 14. (Pravo korištenja usluga socijalnih službi) te članak 4. Dodatnog protokola (Pravo starijih osoba na socijalnu zaštitu).

Slijedom navedenoga, predlaže se prihvaćanje 14. izvješća o primjeni Europske socijalne povelje u Republici Hrvatskoj, koje je izradilo Ministarstvo rada, mirovinskoga sustava, obitelji i socijalne politike nadležno za međuresornu koordinaciju te izradu godišnjih izvješća o primjeni Europske socijalne povelje u Republici Hrvatskoj.